Αριθ. C 84/32 Επίσημη Εφημερίδα των Ευρωπαϊκών Κοινοτήτων 31. 3. 88 
Πρόταση κανονισμού (ΕΟΚ) του Συμβουλίου για τροποποίηση του κανονισμού (ΕΟΚ) 
αριθ. 1837/80 περί κοινής οργανώσεως της αγοράς στον τομέα του πρόβειου και του 
αιγείου κρέατος 
COM (88) 84 τελικό 
( Υποβληθείσα από την Επιτροπή στο Συμβούλιο στις 25 Φεβρουαρίου 1988) 
(88/C 84/19) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομι­
κής Κοινότητας, και ιδίως τα άρθρα 42 και 43, 
την πρόταση της Επιτροπής, 
σε συνεργασία με το Ευρωπαϊκό Κοινοβούλιο, 
τη γνώμη της Οικονομικής και Κοινωνικής Επιτροπής 
Εκτιμώντας: 
ότι η κοινή οργάνωση της αγοράς στον τομέα του 
αιγοπροβείου κρέατος προβλέπει ορισμένα μέτρα με τη 
μορφή πριμοδοτήσεως και τιμών παρεμβάσεως σκοπός 
των οποίων είναι να εξασφαλισθεί ένα δίκαιο εισόδημα 
για τον παραγωγό- ότι ωστόσο, λαμβάνοντας υπόψη τις 
δυνατότητες διαθέσεως στην αγορά της Κοινότητας 
καθώς και τις υποχρεώσεις της τελευταίας στην ΓΣΔΕ, 
θα πρέπει να μην ενθαρρυνθεί η παραγωγή αιγοπρο­
βείου κρέατος μόλις το κοπάδι υπερβαίνει ένα επίπεδο 
που καθορίζεται λαμβάνοντας υπόψη την κατάσταση 
της αγοράς· ότι για το σκοπό αυτό θα πρέπει να 
προβλεφθεί μία μείωση της εγγυήσεως που προβλέπεται 
από τα εν λόγω μέτρα· ότι ωστόσο, οι διαφορές του 
καθεστώτος στηρίξεως που προβλέπονται από την 
ισχύουσα νομοθεσία μπορεί να οδηγήσουν στην 
ενθάρρυνση της παραγωγής με διαφορετικό τρόπο στις 
περιοχές όπου εφαρμόζονται αυτές οι διαφορές του 
καθεστώτος· ότι θα πρέπει να εφαρμοστεί ξεχωριστά το 
μέτρο αυτό στην περιοχή 5 στην περίπτωση κατά την 
οποία το Ηνωμένο Βασίλειο αποφασίζει να εφαρμόσει 
σ' αυτήν το καθεστώς της μεταβλητής πριμοδοτήσεως, 
ότι το Συμβούλιο πρέπει να προβεί σεεπανεξέταση του 
σταθεροποιητικού μηχανισμού, συμπεριλαμβανομένου 
του μεγίστου εγγυημένου επιπέδου, στα πλαίσια της 
προσαρμογής της κοινής οργανώσεως της αγοράς τόσο 
σε εσωτερικό όσο και σε εξωτερικό επίπεδο. 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Άρθρο 1 
Ο κανονισμός (ΕΟΚ) αριθ. 1837/80 συμπληρώνεται από 
το εξής άρθρο 9 α: 
«Άρθρο 9 α 
1. Αναμένοντας μια προσαρμογή της κοινής οργα­
νώσεως της αγοράς τόσο σε εσωτερικό όσο και σε 
εξωτερικό επίπεδο, ένα μέγιστο εγγυημένο επίπεδο 
για το κοπάδι των προβατίνων καθορίζεται σε 
62 000 000 κεφάλια. 
2. Για κάθε περίοδο εμπορίας: — όταν η εκτίμηση του κοπαδιού των προβατίνων 
της εν λόγω περιόδου υπερβαίνει τη μεγίστη 
εγγυημένη ποσότητα για την εν λόγω περίοδο η 
πριμοδότηση που αναφέρεται στο άρθρο 5 μειού-
ται τόσο για τις προβατίνες όσο και για τις 
κατσίκες κατά την επίπτωση επί της τιμής βάσεως 
ενός συντελεστού που αντιπροσωπεύει 1 % της 
μειώσεως για κάθε υπέρβαση του μεγίστου 
εγγυημένου επιπέδου κατά 1 %. 
— στην περίπτωση κατά την οποία ο μηχανισμός 
που προβλέπεται στην προηγούμενη παύλα εφαρ­
μόζεται στο κοπάδι των προβατίνων που πραγμα­
τικά διαπιστώνεται για την προηγούμενη περίοδο 
εμπορίας, οδηγεί σε ποσό πριμοδοτήσεως διαφο­
ρετικό από εκείνο που είχε καθορισθεί, η εκτίμη­
ση για το κοπάδι για την επόμενη περίοδο 
εμπορίας από εκείνη κατά την οποία έγινε η 
διαπίστωση του κοπαδιού, προσαρμόζεται για να 
ληφθεί υπόψη αυτή η κατάσταση. 
3. Σε περίπτωση εφαρμογής της παραγράφου 2, η 
τιμή παρεμβάσεως που αναφέρεται στο άρθρο 7 
παράγραφος 2 και το «κατευθυντήριο επίπεδο» που 
αναφέρεται στο άρθρο 9 που χρησιμεύει για τον 
προϋπολογισμό της μεταβλητής πριμοδοτήσεως 
μειούται κατά το ίδιο ποσοστό με εκείνο με το οποίο 
πολλαπλασιάστηκε η τιμή βάσεως σε εφαρμογή της 
παραγράφου 2 πρώτο εδάφιο. 
4. Στην περίπτωση κατά την οποία το Ηνωμένο 
Βασίλειο εφαρμόζει τις διατάξεις του άρθρου 9, οι 
διατάξεις που αναφέρονται στις προηγούμενες 
παραγράφους εφαρμόζονται ξεχωριστά για την 
περιοχή 5 αφενός και για το σύνολο των άλλων 
περιοχών αφετέρου. Για το σκοπό αυτό ο αριθμός 
που αναφέρεται στην παράγραφο 1 κατανέμεται ως 
εξής: 
— περιοχή 5: 18 000 000, 
— άλλες περιοχές: 44 000 000. 
5. Οι λεπτομέρειες εφαρμογής του παρόντος 
άρθρου ιδίως το καθεστώς που εφαρμόζεται κατά την 
περίοδο 1988 κατά την οποία οι διατάξεις του 
παρόντος άρθρου εφαρμόζονται από τις 4 Απριλίου 
1988, καθώς και ο συντελεστής και τα ποσά που 
αναφέρονται στις παραγράφους 2 και 3 θεσπίζονται 
με τη διαδικασία που προβλέπεται στο άρθρο 26. 
Άρθρο 2 
Ο παρών κανονισμός αρχίζει να ισχύει την τρίτη ημέρα 
από την δημοσίευση του στη Επίσημη Εφημερίδα των 
Ευρωπαϊκών Κοινοτήτων. 
Ο παρών κανονισμός είναι δεσμευτικός ως προς όλα τα 
μέρη του και ισχύει άμεσα σε κάθε κράτος μέλος